
A Mozart-effektus érvényesülése a fejlődési dadogás esetében

Jelen TDK dolgozatom, a Mozart-effektus érvényesülése fejlődési dadogó személyek témakörét járja körül egy kísérlet formájában, dadogó személyek bevonásával. A hét vizsgálati alany öt tesztfázisban vett részt: egy kontroll (miután megérkeztek, és még egy zene sem hangzott el), majd négy különböző zene utáni beszédfázisban, amit egy-egy SSI-teszttel értékeltem. A zenék stílusukat tekintve metál- klasszikus- és popzenék voltak. Egy brutal trash metál, egy popzene, valamint két klasszikus zene (egy Mozart-szonáta és egy Rachmanyinov-zongoraverseny) került bevonásra. Elemzések után arra a következtetésre jutottam, hogy a zenék közül a klasszikusok, azonbelül is Mozart zenéje van a legpozitívabb, azaz csökkentő hatással a dadogásra, ám ez a hatás az idő előrehaladtával gyengül. Körülbelül a zenehallgatást követő fél percben mutatható ki jelentős mértékű változás. Azon személyek körében, akik kedvelik is Mozartot, ez a hatás erősebben kimutatható, így nem elhanyagolható a személy zenei preferenciája sem.



